# Nabíjanie akumulátora

- Používajte len nabíjačky uvedené v technických údajoch. Len tieto nabíjačky sú prispôsobené lítiovo-iónovému akumulátoru používanému vo vašom elektrickom náradí.

Upozornenie: Akumulátor sa dodáva v čiastočne nabitom stave. Aby ste zaručili plný výkon aku‌mulátora, pred prvým použitím ho úplne nabite v nabíjačke.

Lítiovo-iónové akumulátory možno kedykoľvek dobíjať bez toho, aby to negatívne ovplyvnilo ich životnosť. Prerušenie nabíjania takýto akumulá‌tor nepoškodzuje.

Lítiovo-iónový akumulátor je vďaka „Electronic Cell Protection (ECP)“ chránený proti hlbokému vybitiu. Keď je akumulátor vybitý, elektrické náradie sa pomocou ochranného obvodu vypne: Pracovný nástroj sa už nepohybuje.

- Po automatickom vypnutí elektrického náradia už viac nestláčajte vypínač. Aku‌mu‌látor by sa mohol poškodiť.

Na vybratie akumulátora (11) stlačte odisťovacie tlačidlo (12) a akumulátor vytiahnite nabok z elektrického náradia. Nepoužívajte pritom neprimeranú silu.

Dodržiavajte upozornenia týkajúce sa likvidácie.