# Odsesavanje prahu/ostružkov

Prah nekaterih materialov, npr. svinčene‌ga premaza, nekaterih vrst lesa, mineralov in kovin je lahko zdravju škodljiv. Stik s kožo ali vdihavanje takšnega prahu lahko povzroči alergijske reakcije in/ali obolenja dihal uporab‌nika ali oseb v bližini.
Določene vrste prahu kot npr. prah hrasto‌vine ali bukovja veljajo za kancerogene, še posebej v kombinaciji z drugimi snovmi, ki so prisotne pri obdelavi lesa (kromat, zaščitno sredstvo za les). Materiale z vsebnostjo azbesta smejo obdelovati le strokovnjaki.

- Če je mogoče, uporabljajte sesalnik, ki je primeren glede na vrsto materiala.
- Poskrbite za dobro zračenje delovnega mesta.
- Priporočamo, da nosite zaščitno masko za prah s filtrirnim razredom P2.

Upoštevajte veljavne nacionalne predpise za obdelovalne materiale.

- Preprečite nabiranje prahu na delovnem mestu. Prah se lahko hitro vname.

## Lastno odsesavanje z zbiralnikom za prah (glejte slike E1–E4)

Zbiralnik za prah (1) na izpihovalni nastavek (15) namestite tako, da se zaskoči.

Zbiralnik za prah (1) izpraznite tako, da ga najprej potegnete navzdol z orodja.

Pred odprtjem zbiralnika za prah (1) potrkajte z njim ob stabilno podlago, kot je prikazano na sliki. Tako se bo prah, ki se je nabral v filtrirnem elementu, sprostil.

Zbiralnik za prah (1) primite za vdolbino, filtrirni element (16) odstranite navzgor in izpraznite zbiralnik za prah. Lamele filtrir‌nega elementa (16) očistite z mehko ščetko.

## Odsesavanje z zunanjim sesalnikom

Sesalnik za prah mora biti primeren za obdelovanec.

Za odsesavanje zdravju izredno nevarnih, rakotvornih ali suhih vrst prahu uporabljajte poseben sesalnik za prah.