# A csiszolópapír kicserélése

Egy új csiszolópapír felhelyezése előtt távolítsa el, például egy ecsettel, a szennyeződéseket és a port a (3) csiszoló lemezről.

Az optimális porelszívás biztosításához ügyeljen arra, hogy a csiszolópapír nyílásai egybeessenek a csiszolólemez furataival.

## Tépőzár nélküli csiszolópapírok (lásd a B–D ábrát)

❶ | Lazítsa ki mindkét (4) befogókengyel reteszelését és forgassa el azokat lefelé.
❷ | Vezesse be a (6) csiszolópapírt a hátsó (2) befogólap alá. Ügyeljen arra, hogy a (6) csiszolópapír ne legyen túl rövid és előírásszerűen be legyen szorítva. Forgassa vissza a (4) befogókengyelt a kiindulási helyzetébe és reteszelje.
❸ | Tegye rá feszesen a csiszolópapírt a (3) csiszolólemezre. Fogja be szorosan a csiszolópapír első részét az első (7) befogólap alá. Ügyeljen arra, hogy a (6) csiszolópapír ne legyen túl rövid és előírásszerűen be legyen szorítva. Forgassa vissza a (4) befogókengyelt a kiindulási helyzetébe és reteszelje.

A perforálatlan csiszolópapírt, pl. a tekercs alakjában vagy méterenként vásárolt csiszolópapírt a porelszíváshoz a (17) lyukasztó szerszámmal ki lehet lyukasztani. Ehhez nyomja rá az elektromos kéziszerszámot az arra felszerelt csiszolópapírral a lyukasztó szerszámra (lásd a F ábrát).

A (6) csiszolópapír levételéhez lazítsa ki mindkét (4) befogókengyelt és húzza ki a csiszolópapírt a tartójából.

## A csiszolópapír kiválasztása

A megmunkálásra kerülő anyagnak és a felület kívánt lemunkálási mélységének megfelelően különböző csiszolópapírfajták állnak rendelkezésre:

| Szemcsenagyság
--- | ---
Minden faanyag megmunkálásához | 40 – 180
Előcsiszoláshoz, például durva, gyalulatlan gerendákhoz és lapokhoz | durva | 40
Síkra csiszoláshoz és kisebb egyenetlenségek kiegyenlítéséhez | közepes | 80, 120
Kemény faanyagok készre- és finomracsiszolásához | finom | 180
Festék-/lakkrétegek megmunkálásához, illetve spaklival vagy alapozóval való alapozáshoz | 40 – 180
Festékek lecsiszolásához | durva | 40
Alapozó festékréteg lecsiszolásához | közepes | 80, 120
Az alapozó rétegek végleges csiszolásához a burkolat fényezés előtt | finom | 180

Utólagos megmunkáláshoz, például polírozáshoz, főleg ha fémről vagy kőről van szó, használjon flízt / polírozó flízt.

A munkadarab kívánt felületminőségétől függően különböző flízfajtákat, illetve polírozó flízeket kell használni.