# Menjava brusilnega lista

Pred namestitvijo novega brusilnega lista z brusilne plošče (3) odstranite umazanijo in prah (npr.: s čopičem).

Za zagotovitev optimalnega odsesavanja prahu pazite, da se bodo odprtine v brusilnem listu ujemale z izvrtinami v brusilni plošči.

## Brusilni listi brez sprijemala (glejte slike B–D)

❶ | Vpenjalni sponki (4)sprostite iz blokirnega mehanizma in ju pomaknite navzdol.
❷ | Brusilni list (6) namestite pod zadnjo vpenjalno prečko (2). Bodite pozorni, da brusilni list (6) ni prekratek in da je pravilno vpet. Vpenjalno sponko (4) vrnite v izhodiščni položaj, kjer jo zapahnite.
❸ | Brusilni papir trdno namestite na brusilno ploščo (3). Sprednji del brusilnega lista vpnite pod sprednjo vpenjalno prečko (7). Bodite pozorni, da brusilni list (6) ni prekratek in da je pravilno vpet. Vpenjalno sponko (4) vrnite v izhodiščni položaj, kjer jo zapahnite.

Nepreluknjane brusilne liste (npr. brusilne liste na meter) lahko za odsesavanje prahu preluknjate z luknjalnikom (17). V ta namen električno orodje z nameščenim brusilnim listom pritisnite na luknjalnik (glejte sliko F).

Brusilni list (6) odstranite tako, da sprostite obe vpenjalni sponki (4) in brusilni list potegnete iz držala.

## Izbira brusilnega lista

Glede na material in želeno odstranitev materiala s površine so na razpolago različni brusilni listi:

| Zrnatost
--- | ---
Za obdelovanje vseh lesenih površin | 40–180
Za predhodno brušenje na primer grobih, nepooblanih tramov in desk | nizka | 40
Za površinsko brušenje in poravnavanje manjših neravnih površin | srednja | 80, 120
Za končno in fino brušenje trdega lesa | visoka | 180
Za obdelavo slojev barve in laka oziroma temeljnih nanosov, kot sta na primer polnilna masa in kit | 40–180
Za brušenje barve | nizka | 40
Za brušenje temeljne barve | srednja | 80, 120
Za končno brušenje temeljne barve pred lakiranjem | visoka | 180

Za dodelavo oziroma poliranje, zlasti kovin in kamna, uporabljajte kopreno za poliranje/polirno klobučevino.

Odvisno od želene kakovosti površine obdelovanca je treba uporabiti različne vrste kopren za poliranje ali polirnih klobučevin.