# Пускане в експлоатация

##

- Уверете се, че можете да задействате пусковия прекъсвач без пускане на дръжката.

За включване на електроинструмента поставете пусковия прекъсвач (8) надясно в позиция "I".

За изключване на електроинструмента поставете пусковия прекъсвач (8) наляво в позиция "О".

##

Трите зелени светодиода (10) показват степента на зареденост на акумулаторната батерия (11). Поради съображения за сигурност проверката на степента на зареденост е възможна само когато електроинструментът е в покой.

За да видите степента на зареденост на батерията, натиснете бутона (9). Това може да се извърши и при извадена акумулаторна батерия (11).

Светодиоди | Капацитет
--- | ---
Непрекъснато светене 3× зелено | ≥66 %
Непрекъснато светене 2× зелено | ≥33 %
Непрекъснато светене 1× зелено | <33 %
Мигаща светлина 1× зелено | резерва

Ако след натискане на бутона (9) не свети нито един светодиод, акумулаторната батерия е повредена и трябва да бъде заменена.

##

При ползване съобразно предназначението и инструкциите в това ръководство електроинструментът не може да бъде претоварен. При твърде голямо натоварване или при надхвърляне на допустимата температура на акумулаторната батерия електронното управление изключва електроинструмента, докато температурата на батерията попадне отново в оптималния температурен диапазон за работа.