# Usisavanje prašine/strugotina

Prašina od materijala kao što su premazi sa sadržajem olova, neke vrste drva, mineralnih materijala i metala, može biti štetna za zdravlje. Dodirivanje ili udisanje prašine može uzrokovati alergijske reakcije i/ili bolesti dišnih puteva korisnika električnog alata ili osoba koje se nalaze u blizini.
Određena vrsta prašine, kao što je npr. prašina od hrastovine ili bukve, smatra se kancerogenom, posebno u kombinaciji s dodatnim tvarima za obradu drva (kromat, zaštitna sredstva za drvo). Materijal, koji sadrži azbest, smiju obrađivati samo stručne osobe.

- Po mogućnosti koristite uređaj za usisavanje prašine prikladan za materijal.
- Pobrinite se za dobro prozračivanje radnoga mjesta.
- Preporučuje se nošenje zaštitne maske s klasom filtra P2.

Poštujte važeće propise u vašoj zemlji za materijale koje ćete obrađivati.

- Izbjegavajte nakupljanje prašine na radnom mjestu. Prašina se može lako zapaliti.

## Vlastito usisavanje s kutijom za prašinu (vidjeti slike E1–E4)

Stavite kutiju za prašinu (1) na nastavak za ispuhivanje (15) sve dok se ne uglavi.

Za pražnjenje kutije za prašinu (1) izvucite je prema natrag.

Prije otvaranja kutije za prašinu (1) trebate s kutijom za prašinu lupkati po čvrstoj podlozi, kako je prikazano na slici, kako bi se prašina odvojila s uloška filtra.

Uhvatite kutiju za prašinu (1) na udubljenju za držanje, otklopite uložak filtra (16) prema gore i ispraznite kutiju za prašinu. Lamele uloška filtra (16) očistite mekom četkom.

## Vanjsko usisavanje

Usisavač mora biti prikladan za obrađivani materijal.

Kod usisavanja suhe prašine ili prašine koja je posebno opasna za zdravlje i kancerogena, treba koristiti specijalni usisavač.