# Hiomapaperin vaihto

Poista lika ja pöly hiomalevyltä (3) esimerkiksi siveltimellä, ennen kuin asennat uuden hiomapaperin.

Tarkasta optimaalisen pölynpoiston varmistamiseksi, että hiomapaperin reiät ovat kohdakkain hiomalevyn reikien kanssa.

## Hiomapaperit ilman tarrakiinnitystä (katso kuvat B–D)

❶ | Avaa molemmat kiinnityspannat (4) lukituksestaan ja käännä ne alas.
❷ | Ohjaa hiomapaperi (6) takakiinnittimen (2) alle. Varmista, ettei hiomapaperi (6) ole liian lyhyt ja että se on kunnolla kiinni. Käännä kiinnityspanta (4) takaisin alkuasentoon ja lukitse se paikalleen.
❸ | Asenna hiomapaperi sileäksi hiomalevylle (3). Kiinnitä hiomapaperin etuosa etukiinnittimen (7) alle. Varmista, ettei hiomapaperi (6) ole liian lyhyt ja että se on kunnolla kiinni. Käännä kiinnityspanta (4) takaisin alkuasentoon ja lukitse se paikalleen.

Voit tehdä pölynpoistoa varten tarvittavat reiät esim. rulla- ja metritavarana saataviin rei'ittämättömiin hiomapapereihin rei'ittimen (17) avulla. Paina sitä varten sähkötyökalu asennetun hiomapaperin kanssa rei'ittimen päälle (katso kuva F).

Kun haluat irrottaa hiomapaperin (6), avaa molemmat kiinnityspannat (4) ja vedä hiomapaperi irti pitimestään.

## Hiomapaperin valinta

Hiomapapereita on saatavana erilaisina versioina hiottavan materiaalin ja halutun työstötehon mukaan:

| Karkeus
--- | ---
Kaikkien puumateriaalien työstöön | 40–180
Esihiontaan, esim. karkeiden tai höyläämättömien palkkien ja lautojen työstöön | karkea | 40
Tasoitukseen ja pienten epätasaisuuksien poistoon | keskikarkea | 80, 120
Kovan puupinnan viimeistelyyn ja ‌hienohiontaan | hieno | 180
Maali-/lakkapintojen ja pohjusteiden (esim. tasoitteet ja kitit) työstöön | 40–180
Maalipinnan poistoon | karkea | 40
Pohjamaalin hiontaan | keskikarkea | 80, 120
Pohjusteen loppu‌hiontaan ennen maalausta | hieno | 180

Käytä varsinkin metallin ja kiven jälkityöstöön ja kiillotukseen karhunkieltä/kiillotushuopaa.

Käytä erilaisia karhunkieli- tai kiillotushuopakarkeuksia työkappaleen halutun pinnanlaadun mukaan.