# Odsávanie prachu a triesok

Prach z niektorých materiálov, napr. z náterov obsahujúcich olovo, z niektorých druhov dreva, minerálov a kovu môže byť zdraviu škodlivý. Kontakt s takýmto prachom alebo jeho vdychovanie môže vyvolávať alergické reakcie a/alebo ochorenia dýchacích ciest používateľa alebo osôb, ktoré sa nachádzajú v blízkosti.
Určité druhy prachu, ako napríklad prach z dubového alebo z bukového dreva, sa považujú za rakovinotvorné, predovšetkým v spojení s prídavnými látkami, ktoré sa používajú na ošetrenie dreva (chróman, prostriedky na ochranu dreva). Materiál, ktorý obsahuje azbest, smú opracovávať len odborníci.

- Používajte podľa možnosti také odsávanie prachu, ktoré je pre daný materiál vhodné.
- Postarajte sa o dobré vetranie svojho pracoviska.
- Odporúčame používať masku na ochranu dýchacích ciest s filtrom triedy P2.

Dodržiavajte aj predpisy vašej krajiny týkajúce sa obrábaných materiálov.

- Zabráňte usadzovaniu a hromadeniu prachu na pracovisku. Prach sa môže ľahko zapáliť.

## Vlastné odsávanie so zásobníkom na prach (pozri obrázky E1–E4)

Nasaďte zásobník na prach (1) na vyfukovací nátrubok (15) tak, aby zaskočil.

Keď chcete zásobník na prach (1) vyprázdniť, vytiahnite ho ľahkým otočením smerom dolu.

Pred otvorením zásobníka na prach (1) by ste ho mali, ako je zobrazené na obrázku, vyklopať na pevnom podklade, aby sa uvoľnil prach z filtračného prvku.

Chyťte zásobník na prach (1) za priehlbinu, vyklopte filtračný prvok (16) smerom hore a vyprázdnite zásobník na prach. Vyčistite lamely filtračného prvku (16) mäkkou kefkou.

## Externé odsávanie

Vysávač musí byť vhodný pre daný druh opracovávaného materiálu.

Pri odsávaní materiálov mimoriadne ohrozujú‌cich zdravie, rakovinotvorných alebo suchých prachov používajte špeciálny vysávač.