# Výmena brúsneho listu

Pred založením nového brúsneho kotúča odstráňte špinu a prach z brúsnej dosky (3), napr. štetcom.

Aby bolo zaručené optimálne odsávanie prachu, dbajte na to, aby sa výrezy v brúsnom kotúči zhodovali s otvormi na brúsnej doske.

## Brúsny list bez suchého zipsu (pozri obrázky B–D)

❶ | Uvoľnite obidva upínacie strmene (4) z aretácie a otočte ich nadol.
❷ | Zaveďte brúsny list (6) pod zadnú upínaciu lištu (2). Dbajte na to, aby brúsny list (6) nebol príliš krátky a aby bol správne upnutý. Otočte upínací strmeň (4) naspäť do východiskovej polohy a zaistite ho v nej.
❸ | Napnite brúsny papier okolo brúsnej dosky (3). Pevne upnite prednú časť brúsneho listu pod prednú upínaciu lištu (7). Dbajte na to, aby brúsny list (6) nebol príliš krátky a aby bol správne upnutý. Otočte upínací strmeň (4) naspäť do východiskovej polohy a zaistite ho v nej.

Na brúsnych listoch bez perforácie, ktoré sú dispozícii napr. ako kotúčový alebo metrový tovar, môžete vytvoriť otvory na odsávanie prachu dierovacím nástrojom (17). Pritlačte elektrické náradie s namontovaným brúsnym listom na dierovací nástroj (pozri obrázok F).

Brúsny list (6) odoberiete tak, že uvoľníte obidva upínacie strmene (4) a brúsny list vytiahnete z uchytenia.

## Výber brúsneho listu

Podľa druhu obrábaného materiálu a požadovaného úberu povrchu obrobku sú k dispozícii rozličné brúsne listy:

| Zrnitosť
--- | ---
Na opracovávanie všetkých drevených materiálov | 40 – 180
Na brúsenie nahrubo, napr. drsných, neohobľovaných hranolov a dosiek | hrubá | 40
Na rovinné brúsenie a vyrovnávanie menších nerovností | stredná | 80, 120
Na dokončovacie a jemné brúsenie tvrdého dreva | jemná | 180
Na obrábanie farebných a lakovaných povrchov resp. základných úprav napríklad plnivami alebo tmelom | 40 – 180
Na obrúsenie farby | hrubá | 40
Na brúsenie základnej farby | stredná | 80, 120
Na dokončovacie brúsenie pri lakovaní | jemná | 180

Na dokončovacie brúsenie alebo na leštenie predovšetkým kovov a kameňa používajte rúno/leštiacu plsť.

Podľa požadovanej kvality vyleštenia povrchovej plochy obrobku sa dajú použiť rôzne druhy rúna alebo leštiacej plsti.