# Slīploksnes nomaiņa

Pirms jaunas slīploksnes iestiprināšanas notīriet netīrumus un putekļus no slīpēšanas pamatnes (3), piemēram, ar otu.

Lai nodrošinātu optimālu putekļu uzsūkšanu, sekojiet, lai slīploksnē ieštancētie putekļu aizvadīšanas atvērumi sakristu ar urbumiem slīpēšanas pamatnē.

## Slīploksnes bez mikroāķu pārklājuma (attēli B–D)

❶ | Atbrīvojiet no fiksatoriem abas piespiedējsviras (4) un nolaidiet tās lejup.
❷ | Iebīdiet slīploksni (6) zem aizmugurējās piespiedējlīstes (2). Pie tam sekojiet, lai slīploksne (6) nebūtu pārāk īsa un tiktu pareizi iespīlēta. Pārvietojiet piespiedējsviru (4) atpakaļ sākuma stāvoklī un ieāķējiet to fiksatorā.
❸ | Cieši piespiediet slīploksni slīpēšanas pamatnei (3). Iebīdiet slīploksnes priekšējo daļu zem priekšējās piespiedējlīstes (7). Pie tam sekojiet, lai slīploksne (6) nebūtu pārāk īsa un tiktu pareizi iespīlēta. Pārvietojiet piespiedējsviru (4) atpakaļ sākuma stāvoklī un ieāķējiet to fiksatorā.

Neperforētajās slīploksnēs, kas tiek piegādātas rulonos vai liela izmēra lokšņu veidā, vajadzīgos perforācijas atvērumus var izveidot, lietojot caurumotāju (17). Šim nolūkam piespiediet pie caurumotāja elektroinstrumentu ar uz tā nostiprinātu slīploksni (attēls F).

Lai noņemtu slīploksni (6), atbrīvojiet abas piespiedējsviras (4) un izvelciet slīploksni no turētājiem.

## Slīplokšņu izvēle

Lietotājam ir iespējams izvēlēties dažādu šķirņu slīploksnes atkarībā no apstrādājamā materiāla un vēlamā virsmas noslīpēšanas ātruma.

| Graudainība
--- | ---
Jebkura veida kokmateriālu apstrādei | 40 – 180
Priekšslīpēšanai, piemēram, raupju, neēvelētu siju un dēļu apstrādei | rupja | 40
Plakanu virsmu slīpēšanai un nelielu nelīdzenumu nogludināšanai | vidēja | 80, 120
Cietas koksnes nobeiguma apdarei un smalkslīpēšanai | smalka | 180
Krāsas un lakas pārklājumu vai gruntējuma slāņu, pie‌mē‌ram, pildvielu un špaktelējumu apstrādei | 40 – 180
Krāsas noslīpēšanai | rupja | 40
Priekškrāsojuma slīpēšanai | vidēja | 80, 120
Gruntējuma slāņu nobeiguma slīpēšanai pirms lakošanas | smalka | 180

Veiciet virsmu gala apstrādi vai pulēšanu, lietojot neausto materiālu vai pulēšanas filcu, īpaši tad, ja tiek apstrādāts metāls vai akmens.

Atkarībā apstrādājamā izstrādājuma vēlamās virsmas kvalitātes, jāizvēlas piederumi ar dažādu veidu neaustā materiāla vai pulēšanas filca pārklājumu.