# Zamjena brusnog lista

Prije stavljanja novog brusnog lista uklonite prljavštinu i prašinu s brusne ploče (3), npr. kistom.

Za osiguranje optimalnog usisavanja pazite da se otvori u brusnom listu podudaraju s rupicama na brusnoj ploči.

## Brusni listovi bez čičak prihvata (vidjeti slike B–D)

❶ | Otpustite oba stezna stremena (4) iz blokade i zakrenite ih prema dolje.
❷ | Uvucite brusni list (6) ispod stražnje stezne letve (2). Pazite na to da brusni list (6) nije prekratak i da je ispravno stegnut. Zakrenite stezni stremen (4) natrag u početni položaj i tamo ga blokirajte.
❸ | Nategnite brusni papir oko brusne ploče (3). Stegnite prednji dio brusnog lista ispod prednje stezne letve (7). Pazite na to da brusni list (6) nije prekratak i da je ispravno stegnut. Zakrenite stezni stremen (4) natrag u početni položaj i tamo ga blokirajte.

Neperforirani brusni listovi, npr. s koluta odnosno kao metarska roba, mogu se u svrhu usisavanja prašine perforirati alatom za perforiranje (17). U tu svrhu električni alat s montiranim brusnim listom pritisnite na alat za perforiranje (vidjeti sliku F).

Za skidanje brusnog lista (6) otpustite oba stezna stremena (4) i izvucite brusni list iz držača.

## Izbor brusnih listova

Prema obrađivanom materijalu i željenom skidanju materijala s površine, na raspolaganju su različiti brusni listovi:

| Granulacija
--- | ---
Za obradu svih drvenih materijala | 40 – 180
Za prethodno brušenje npr. hrapavih, neblanjanih greda i dasaka | gruba | 40
Za plošno brušenje i izravnavanje manjih neravnina | srednja | 80, 120
Za završno i fino brušenje tvrdog drva | fina | 180
Za obradu slojeva boje/laka, odnosno temeljnih slojeva, kao što su punila i kitane površine | 40 – 180
Za skidanje sloja boje brušenjem | gruba | 40
Za brušenje boje | srednja | 80, 120
Za završno brušenje temeljnih premaza prije lakiranja | fina | 180

Za doradne radove, odnosno poliranje, posebno metala i kamena, koristite flis/filc za poliranje.

Ovisno o željenoj kvaliteti površine izratka mogu se koristiti različite vrste flisa odn. filca za poliranje.