# Указания за работа

- Изваждайте от електроинструмента акумулаторната батерия преди всякакви дейности по електроинструмента (напр. поддръжка, смяна на инструмент и др.). Съществува опасност от нараняване при задействане на пусковия прекъсвач по невнимание.

- Преди да оставите електроинструмента, изчаквайте въртенето да спре напълно.

Интензивността на отнемане при шлифоване се определя главно от избора на шкурка.

Само шкурки в безукорно състояние осигуря‌ват добра производителност и предпазват електро‌инструмента от преждевременно износване.

По време на работа притискайте електро‌инстру‌мента равномерно, за да увеличите дълготрайността на шкурката.

Прекомерното увеличаване на силата на притискане не води до увеличаване и на интензивността на отнемане, а до по-бързото износване на шкурката и на електроинструмента.

Не използвайте шкурка, с която сте обработ‌вали метал, за шлифоване на други видове материал.

Използвайте само оригинални шкурки на Bosch.

## Указания за оптимална работа с акумулаторната батерия

Предпазвайте акумулаторната батерия от влага и вода.

Съхранявайте акумулаторната батерия само в температурния диапазон от –20 °C до 50 °C. Напр. не оставяйте акумулаторната батерия през лятото в автомобил на слънце.

Периодично почиствайте вентилационните отвори на акумулаторната батерия с мека чиста и суха четка.

Съществено съкратено време за работа след зареждане показва, че акумулаторната бате‌рия е изхабена и трябва да бъде заменена.

Спазвайте указанията за бракуване.